ai4bharat/Pralekha huggingface dataset:
कोळसा मंत्रालय
केंद्रीय मंत्री प्रल्हाद जोशी यांनी व्यावसायिक आणि बंदिस्त खाणींमधील कोळसा उत्पादनाचा घेतला आढावा
आर्थिक वर्ष 2023-24 मध्ये 162 दशलक्ष टन उत्पादन साध्य करण्याचे निर्देश
नवी दिल्ली, 6 जुलै 2023
केंद्रीय कोळसा, खाण आणि संसदीय कामकाज केन्द्रीय मंत्री प्रल्हाद जोशी यांनी आज कोळसा मंत्रालयाच्या वरिष्ठ अधिकार्यांशी झालेल्या बैठकीत व्यावसायिक आणि बंदिस्त खाणींमधील कोळसा उत्पादनाचा आढावा घेतला. आपल्या ट्विट संदेशात ते म्हणाले की, व्यावसायिक आणि बंदिस्त खाणींमधील उत्पादनात दरवर्षी सातत्याने वाढ होत आहे. गेल्या सहा वर्षात 216% वाढ नोंदवण्यात आली आहे. व्यावसायिक आणि बंदिस्त खाणींमधील कोळशाच्या उत्पादनात या आर्थिक वर्षात 39% वाढ कशी करता येईल यावर आजच्या बैठकीत जोशी यांनी चर्चा केली. भूमिगत कोळसा खाणींमधील उत्पादनाचा त्यांनी आढावा घेतला आणि 100 दशलक्ष टन कोळसा उत्पादन साध्य करण्यासाठी भूमिगत कोळसा खाण मोहीम योजनेवरही भर दिला.
पंतप्रधान नरेंद्र मोदी यांनी जून 2020 मध्ये सीएम  कायदा 2015/ 1957 च्या एमएमडीआर कायद्याअंतर्गत पहिल्या-वहिल्या व्यावसायिक कोळसा खाणींच्या लिलावाला सुरूवात केली. आतापर्यंत, सहा व्यावसायिक कोळसा खाणपट्टयांचे लिलाव पूर्ण झाले आहेत. एकूण 218.9 दशलक्ष टन प्रतिवर्ष  वार्षिक उत्पादन क्षमता असलेल्या 86 कोळसा खाणींचा यशस्वी लिलाव करण्यात आला आहे. एकूण 98 खाणी असलेल्या व्यावसायिक कोळसा खाणपट्टा लिलावाचा 7वा टप्पा प्रगतीपथावर आहे.
व्यावसायिक कोळसा खाणींचा लिलाव सुरू होण्यापूर्वी, कोळसा खाणी कार्यान्वित होण्याचा सरासरी कालावधी सुमारे पाच वर्षे होता. मात्र, व्यावसायिक लिलावानंतर कोळसा खाणींच्या कार्यान्वित होण्याचा सरासरी कालावधी बराच कमी झाला आहे. त्याचा परिणाम व्यावसायिक खाणींच्या उत्पादनाच्या योगदानावरही दिसून येत आहे. पहिल्या व्यावसायिक कोळसा खाणीचे उत्पादन वाटप झाल्यापासून एका वर्षात सुरू झाले. आर्थिक वर्ष 2021-22 मध्ये व्यावसायिक कोळसा खाणींमधील कोळशाचे उत्पादन 1.15 दशलक्ष टन  आणि आर्थिक वर्ष 2022-23 मध्ये 7.12 मेट्रिक टन होते. 2023-24 मध्ये 12.2 दशलक्ष टन  अपेक्षित कोळसा उत्पादनासह अतिरिक्त सहा व्यावसायिक लिलाव केलेल्या कोळसा खाणी कार्यान्वित होण्याची शक्यता आहे.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
भारतीय निवडणूक आयोग
भारतीय निवडणूक आयोगाने तरुण मतदारांना जागरूक आणि मतदानासाठी प्रवृत्त करण्याच्या कामगिरीत चाचा चौधरी आणि साबू या लोकप्रिय चित्रकथेतील व्यक्तिरेखांना केले सामील
भारतीय निवडणूक आयोग आणि प्राण कॉमिक्सच्यावतीने "चाचा चौधरी और चुनवी दंगल" चित्रकथेव्दारे संयुक्त उपक्रम राबवणार
नवी दिल्ली, 20 सप्टेंबर 2023
बालपणीच्या रम्य दिवसांकडे मागे वळून पाहताना, आपण चाचा चौधरीच्या चित्रकथांच्या सोबतीने मोठे झालो, त्यावेळी वाचलेल्या साहसांचे स्मरण करतो. चाचा चौधरी आणि साबू या पात्रांनी सर्व पिढ्यांमधील वाचकांच्या हृदयात एक विशेष स्थान मिळवले आहे. कारण या पात्रांनी संवाद आणि कृतींनी प्रेक्षकांना मोहित केले आहे.
चाचा चौधरी चित्रकथांची प्रचंड लोकप्रियता पाहता, एक अनोखा उपक्रम म्हणून, "चाचा चौधरी और चुनवी दंगल" या चित्रकथा पुस्तकाचे आज नवी दिल्लीतील ‘निर्वाचन सदन’ येथे मुख्य निवडणूक आयुक्त राजीव कुमार तसेच निवडणूक आयुक्त अनुप चंद्र पांडे आणि अरुण गोयल यांच्या हस्ते प्रकाशन करण्यात आले. हा कॉमिक्सचा अंक भारतीय निवडणूक आयोग आणि प्राण कॉमिक्स यांचा संयुक्त उपक्रम आहे. तरुणांना लोकशाहीच्या उत्सवात मतदार यादीत नावनोंदणी करण्यासाठी आणि मतदान प्रक्रियेत सहभागी होण्यासाठी प्रेरणा देण्याच्या उद्देशाने या उपक्रमाची रचना करण्यात आली आहे. यात प्रसिद्ध व्यंगचित्रकार दिवंगत प्राण कुमार शर्मा यांनी साकारलेल्या चाचा चौधरी, साबू, बिल्लू या लोकप्रिय व्यंग व्यक्तिरेखांचा समावेश आहे.
हे व्यंगचित्र पुस्तक एक बहुआयामी साधन म्हणून काम करत मतदार जागृतीच्या विविध गंभीर पैलूंवर भाष्य करेल. आगामी निवडणुकांमध्ये तरुणांचा सक्रिय सहभाग सुनिश्चित करून, तरुण पात्र मतदारांना स्वतःची नाव नोंदणी करण्यासाठी प्रोत्साहित करणे हे या उपक्रमाचे प्राथमिक लक्ष्य आहे.
हे व्यंगचित्र पुस्तक छापील आणि डिजिटल दोन्ही स्वरूपांमध्ये उपलब्ध असून सर्व व्यासपीठांवर याची उपलब्धता सुनिश्चित करण्यात आली आहे. याव्यतिरिक्त, भविष्यातील मतदारांना निवडणुकीबद्दल शिक्षित करून युवकांना प्रेरणा देण्यासाठी या कॉमिक अंकाच्या मोफत प्रती शाळांमध्ये वितरित केल्या जाणार आहेत.
कॉमिकची डिजिटल प्रत येथे मिळू शकते: https://ecisveep.nic.in/files/file/2152-chacha-chaudhary-aur-chunavi-dangal/
या कार्यक्रमाला प्राण कॉमिक्सचे संचालक आणि प्रकाशक निखिल प्राण तसेच निवडणूक आयोगाचे वरिष्ठ अधिकारी उपस्थित होते.S.Bedekar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत एकूण 220.28 कोटी लसमात्रा  दिल्या गेल्या आहेत
मागील 24 तासात 3,84,206 लसमात्रा दिल्या गेल्या.
सध्या भारतातील उपचाराधीन कोरोनाबाधीत रुग्णसंख्या 1,960 इतकी आहे.
सक्रिय उपचाराधीन कोरोनाबाधीत रुग्णसंख्येचा दर 0.01% इतका आहे.
सध्या रुग्ण बरे होण्याचा दर 98.81% इतका आहे.
मागील 24 तासात 117 रुग्ण बरे झाले, त्यामुणे आत्तापर्यंत बरे झालेल्या एकूण रुग्णांची संख्या 4,41,49,228 वर पोहोचली आहे.
गेल्या 24 तासात 140 नव्या रुग्णांची नोंद
रुग्ण बाधीत होण्याचा दैनिक दर 
रुग्ण बाधीत होण्याचा साप्ताहिक दर 
आतापर्यंत केलेल्या एकूण कोरोना चाचण्या चाचण्या - 91.43 कोटी ; मागील 24 तासात 1,34,735 इतक्या कोरोना चाचण्या करण्यात आल्या.
अर्थ मंत्रालय
केंद्र सरकारने सरकारी रोखे  7.17% GS 2030',  '7.41% GS 2036' आणि  '7.40% GS 2062' च्या विक्रीसाठी जारी केला लिलाव
नवी दिल्ली, 24 एप्रिल 2023
केंद्र सरकारने  एकसमान किंमत पद्धत वापरून किंमत आधारित लिलावाद्वारे 7,000 कोटी रुपयांच्या  अधिसूचित रकमेसाठी “7.17% सरकारी रोखे 2030” ची विक्री  ,  12,000 कोटी  रुपयांच्या अधिसूचित रकमेसाठी "7.41% सरकारी रोखे 2036" आणि  12,000 कोटी  रुपयांच्या अधिसूचित रकमेसाठी “7.40% सरकारी रोखे 2062” ची विक्री करण्याची घोषणा केली आहे. केंद्र सरकारकडे वर नमूद प्रत्येक सरकारी रोखे मध्ये 2,000 कोटी रुपयांच्या मर्यादेपर्यंत अतिरिक्त सब्स्क्रिप्शन कायम ठेवण्याचा पर्याय असेल. भारतीय रिजर्व बँक , मुंबई कार्यालय, फोर्ट, मुंबई द्वारे 28 एप्रिल , 2023,  रोजी हे लिलाव केले जातील.
रोख्यांच्या विक्रीच्या अधिसूचित रकमेच्या 5 टक्क्यांपर्यंतची रक्कम सरकारी रोख्यांच्या लिलावात बिगर-स्पर्धात्मक बोली सुविधा योजनेनुसार पात्र व्यक्ति आणि संस्थाना वितरित केली जाईल.
लिलावासाठी स्पर्धात्मक आणि बिगर-स्पर्धात्मक दोन्ही बोली भारतीय रिजर्व बँक कोर बैंकिंग सोल्यूशन  प्रणाली वर इलेक्ट्रॉनिक फॉरमॅट मध्ये 28 एप्रिल 2023 रोजी सादर होणे आवश्यक आहे. बिगर-स्पर्धात्मक बोली सकाळी 10:30 पासून 11:00 वाजेपर्यंत आणि स्पर्धात्मक बोली सकाळी 10:30 पासून 11:30 दरम्यान सादर व्हायला हवी.
लिलावांचे निकाल 28 एप्रिल , 2023  रोजी घोषित केले जातील आणि यशस्वी बोलीदारांद्वारे भरणा 2 मे , 2023  रोजी केला जाईल.
हे रोखे भारतीय रिजर्व बँक द्वारा वेळोवेळी सुधारित परिपत्रक दिनांक 24 जुलै , 2018 च्या RBI/2018-19/25 अंतर्गत जारी मार्गदर्शक तत्वांनुसार “व्हेन इशू ” ट्रेडिंगसाठी पात्र असतील.
G.Chippalkatti/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
मंत्रिमंडळ
सीपीएसई, पीएसयु, अन्य सरकारी संघटनांची संपत्ती आणि शत्रू स्थावर मालमत्तेची वैधानिक मुल्यांकन प्रक्रिया आणि व्यवस्था तयार करण्यासाठी मंत्रीमंडळाची मान्यता
नवी दिल्ली, 28 फेब्रुवारी 2019
केंद्रीय मंत्रीमंडळाने, धोरणात्मक निर्गुंतवणूकी अंतर्गत, केंद्रीय सार्वजनिक उपक्रमांची कमी महत्वाची संपत्ती आणि शत्रू संपत्ती अधिनियम 1968 च्या कलम ‘8अ’च्या चौथ्या उपकलमानुसार, गृह मंत्रालयाला, शत्रू संपत्ती संरक्षण अंतर्गत, शत्रू स्थावर मालमत्तेच्या वैधानिक मुल्यांकनासाठी संस्थागत व्यवस्था तयार करण्यासाठी मान्यता दिली आहे.
सार्वजनिक उपक्रम, सीपीएसई, इतर सरकारी संघटना, तोट्यात चालणारे आणि आजारी केंद्रीय सार्वजनिक उपक्रम यासाठीही ही सुविधा उपलब्ध राहणार आहे.
B.Gokhale/N.Chitale/D.Rane
(Visitor Counter : 57
भूविज्ञान मंत्रालय
ज्वालामुखीच्या उद्रेकानंतर भारतातील मौसमी पावसाचा अंदाज जास्त चांगल्या पद्धतीने लावता येऊ शकतो : भारतीय-जर्मन संशोधन पथक
ज्वालामुखीतून निघालेले पदार्थ पृथ्वीच्या स्थिरावरणात साचल्यामुळे सूर्यप्रकाशाला अडथळा निर्माण होतो आणि वायूविजनावर आणि पावसाच्या एकंदर गतीवर देखील त्याचा परिणाम दिसून येतो: पुण्याच्या आयआयटीएम अर्थात भारतीय उष्णप्रदेशीय हवामान शास्त्र संस्थेचे विशेष कार्यकारी संचालक आर.कृष्णन यांचे मत
पुणे, 19 सप्टेंबर 2020
भारतातील शेतीसाठी आणि पर्यायाने एक अब्ज लोकांच्या अन्नाचा प्रश्न सोडविण्यासाठी महत्त्वाचा असलेल्या मौसमी पावसाचा म्हणजेच मान्सूनचा अंदाज वर्तविण्यासाठी मोठ्या ज्वालामुखींच्या उद्रेकाची मदत होऊ शकते. ज्वालामुखींच्या उद्रेकाचा अंदाज घेता येत नसला तरी त्यामुळे मान्सूनचा अंदाज मात्र अधिक अचूकपणे वर्तवता येऊ शकेल असे मत भारतीय – जर्मन संशोधकांच्या पथकाने वर्तविले आहे. हे विधान विरोधाभासाने भरलेले असले तरीही, दक्षिण आणि आग्नेय आशियामधील मोठ्या भागावर पडणारा मान्सून आणि ज्वालामुखीच्या उद्रेकानंतर होणारा “अल-निनो” परिणाम यांच्यातील दृढ संबंधांमुळे असे होते हे दिसून येते. हवामानशास्त्र संस्थांची निरीक्षणे, हवामानाच्या नोंदी, संगणकाच्या सहाय्याने घेतलेल्या नोंदी तसेच गेल्या सहस्त्रकात पृथ्वीवर असलेले झाडांचे अवशेष, प्रवाळ, गुहांमधील अवशेष आणि बर्फात गाडले गेलेले अवशेष इत्यादी हवामानशास्त्र संबंधी पुराणकालीन नोंदी या सर्वांतून मिळालेल्या माहितीचे पृथक्करण केल्यानंतर संशोधकांच्या असे लक्षात आले की मान्सून आणि हवामानात सर्वात जास्त चंचलता आणणारा “अल-निनो” परिणाम यांचे एकत्रीकरण केल्यानंतर भारतीय उपखंडातील मौसमी पावसाच्या क्षमतेचा अंदाज करणे सोपे झाले आहे.
या संशोधनातून हाती आलेल्या काही निष्कर्षांमुळे भविष्यातील हवामानविषयक अंदाज बांधणीच्या विकासाला मदत होऊ शकते तसेच अनेक भू-अभियांत्रिकी प्रयोगांच्या प्रादेशिक परिणामांचा अभ्यास करायला मदत होऊ शकते. मानवनिर्मित हरितवायू उत्सर्जनामुळे होत असलेल्या जागतिक उष्णतावाढीचा परिमाण कमी करण्यासाठी काही शास्त्रज्ञांनी सौर उत्सर्जन व्यवस्थापनाचा मार्ग सुचविला आहे, ज्यामध्ये पृथ्वीच्या वातावरणाच्या अगदी वरच्या भागात धुलीकणांचे आच्छादन पसरवून पृथ्वीचा पृष्ठभाग तापविणाऱ्या सूर्यकिरणांचा काही भाग रोखून धरायचा अशी योजना आहे. ही प्रक्रिया ज्वालामुखीनंतर वातावरणात पसरणाऱ्या धूळ-राखेच्या आच्छादनासारखीच आहे. मात्र कृत्रिमपणे सुर्यकिरण अडविल्यामुळे वातावरणातील अनेक नैसर्गिक प्रक्रियांवर काही धोकादायक परिणाम देखील होऊ शकतात. म्हणून त्या प्रयोगाचे परिणाम समजून घेणे आवश्यक आहे.
संशोधकांनी याबाबत काढलेले निष्कर्ष “सायन्स अॅडव्हान्सेस” मध्ये “फिंगरप्रिंट ऑफ व्होल्कॅनिक फोर्सिंग ऑन द ईएनएसओ- इंडियन मॉन्सून कपलिंग” या शीर्षकाखाली प्रसिध्द करण्यात आले आहेत. हा लेख इथे वाचता येईल.
या संशोधनाच्या अधिक माहितीसाठी कृपया डॉ.आर.कृष्णन, विशेष कार्यकारी संचालक सीसीसीआर- आयआयटीएम तसेच संशोधनपर लेखाचे लेखक यांच्याशी krish@tropmet.res.in या ईमेल आयडी वर किंवा 020-25904301 या दूरध्वनी क्रमांकावर संपर्क साधावा.R.Tidke/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
राष्ट्रपती कार्यालय
राष्ट्रपती भवनात चौथा आंतरराष्ट्रीय योग दिन साजरा
नवी दिल्ली, 21 जून 2018
राष्ट्रपती भवनात आज चौथा आंतरराष्ट्रीय योग दिन साजरा करण्यात आला. 500 हून अधिक अधिकारी, राष्ट्रपती भवनातील कर्मचारी आणि त्यांच्या कुटुंबातील सदस्य तसेच राष्ट्रपती भवन परिसरातील रहिवासी यात सहभागी झाले होते.
राष्ट्रपती रामनाथ कोविंद सुरीनामच्या दौऱ्यावर असून, ते तिथल्या स्थानिक वेळेनुसार सात वाजता सुरीनामचे राष्ट्रपती आणि अन्य मान्यवरांसह परामारीबो येथे आंतरराष्ट्रीय योग दिन समारंभात सहभागी होते.
N.Sapre/S.Kane/D.Rane
(Visitor Counter : 72
पंतप्रधान कार्यालय
तामिळनाडूमधील सालेम रेल्वे जंक्शनवर वंदे भारतच्या नेत्रदीपक स्वागताबद्दल पंतप्रधानांनी व्यक्त केला आनंद
नवी दिल्ली, 10 एप्रिल 2023
पंतप्रधान नरेंद्र मोदी यांनी तामिळनाडूतील सालेम रेल्वे जंक्शनवर वंदे भारतचे लोकांकडून शानदार स्वागत झाल्याबद्दल आनंद व्यक्त केला आहे.
सालेम रेल्वे जंक्शन येथे वंदे भारत एक्सप्रेसचे मोठ्या उत्साहात स्वागत करत लोकांनी या गाडीवर पुष्पवृष्टी केली.
तामिळनाडूतील पीआयबीच्या ट्विटला प्रतिसाद देताना पंतप्रधानांनी ट्विट केले;
"सालेममध्ये नेत्रदीपक स्वागत!
वंदे भारत जिथे पोहोचते त्या विविध ठिकाणी असाच उत्साह दिसून येतो. यातून भारतीयांच्या मनातील अभिमान दिसून येतो."
वनाथी श्रीनिवासन यांच्या वंदे भारत एक्सप्रेसमधील आरामदायी प्रवासाच्या अनुभवाबद्दलही पंतप्रधानांनी प्रतिक्रिया दिली आणि ते म्हणाले;
"अद्भुत!"N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
दूरसंचार आणि माहिती तंत्रज्ञान मंत्रालय
पोस्टल आयुर्विमा आणि ग्रामीण पोस्टल आयुर्विम्याच्या हप्त्याची रक्कम भरायला 30 जून 2020 पर्यंत मुदतवाढ
नवी दिल्ली, 9 एप्रिल 2020
कोरोना विषाणू प्रादुर्भावाची भीती आणि देशभरात सर्वत्र जारी असलेला लॉकडाऊन यांचा विचार करून केंद्र/राज्य सरकारांनी अनेक मार्गदर्शक सूचना केल्या आहेत आणि सर्वसामान्य लोकांच्या ये-जा करण्यावर निर्बंध घातले आहेत.
पोस्टल आयुर्विमा/ ग्रामीण पोस्टल आयुर्विम्याच्या ग्राहकांना, अनेक टपाल कार्यालये अत्यावश्यक सेवेचा एक भाग म्हणून सुरू असून देखील टपाल कार्यालयात जाऊन विम्याचे हप्ते भरण्यात अडचणी येत आहेत.
पीएलआय/ आरपीएलआयच्या ग्राहकांना सोयीचे व्हावे म्हणून पोस्टल लाईफ इन्शुरन्सचे संचालक, टपाल विभाग, दळणवळण मंत्रालयाने मार्च 2020, एप्रिल 2020 आणि मे 2020 या महिन्यांच्या विम्याचे हप्ते 30 जून 2020 पर्यंत कोणताही दंड/ डिफॉल्ट फी विना भरण्यास परवानगी दिली आहे. या विभागाने ग्राहकांना पीएलआय कस्टमर पोर्टलचा वापर करून पोर्टलवर ऑनलाईन हप्ता भरण्याचा सल्ला दिल्याने हा निर्णय घेण्यात आला आहे.
U.Ujgare/S.Patil/P.Malandkar
(
आरोग्य आणि कुटुंब कल्याण मंत्रालय
कोविड -19 संदर्भात 12 राज्ये आणि केंद्रशासित प्रदेशातले प्रसार माध्यमातले कर्मचारी आणि आरोग्य वृत्त प्रतिनिधी यांच्यासाठी केंद्रीय आरोग्य मंत्रालयाने आयोजित केली क्षमता वृद्धी कार्यशाळा
प्रसारमाध्यमे हा कोविड-19 विरोधातल्या आपल्या एकत्रित लढ्यात जनतेला माहिती देऊन शिक्षित करण्याची सामाजिक जबाबदारी असलेला महत्वाचा स्तंभ
अपप्रचाराविरोधात आणि लस घेण्याबाबतची साशंकता दूर करण्यासाठी प्रसार माध्यमांची भूमिका महत्वाची
देशभरातल्या प्रसार माध्यमातले कर्मचारी आणि आरोग्य वृत्त प्रतिनिधी यांच्यासाठी केंद्रीय आरोग्य आणि कुटुंब कल्याण मंत्रालयाने, युनिसेफसह आज क्षमता वृद्धी कार्यशाळा आयोजित केली.भारतातली कोविडबाबतची सध्याची स्थिती, कोविड लस आणि लसीकरण याबाबतच्या अपप्रचाराचे खंडन करून वास्तव सामोरे आणण्याची आवश्यकता आणि कोविडला प्रतिबंध करणाऱ्या वर्तनाचे महत्व नव्याने अधोरेखित करण्यासंदर्भात क्षमता वृद्धीसाठी ही कार्यशाळा आयोजित करण्यात आली होती.
केंद्रीय आरोग्य सचिव राजेश भूषण यांनी या कार्यशाळेला संबोधित केले.विविध राज्ये आणि केंद्रशासित प्रदेशांमधल्या डीडी न्यूज, आकाशवाणी, पत्र सूचना कार्यालयातले 300 हून अधिक वरिष्ठ अधिकारी आणि आरोग्य पत्रकार या कार्यशाळेला उपस्थित होते. कोविड-19 विरोधातल्या लढ्यातल्या अविरत प्रयत्नांबद्दल आरोग्य सचिवानी प्रसारमाध्यमांच्या प्रतिनिधींचे आभार मानले. प्रसारमाध्यम हा कोविड-19 विरोधातल्या आपल्या एकत्रित लढ्यात जनतेला माहिती देऊन शिक्षित करण्याची सामाजिक जबाबदारी असलेला महत्वाचा स्तंभ असल्याचे ते म्हणाले. कोरोनाविरोधातल्या लढ्यात प्रसार माध्यमे हा मोलाची भागीदार राहिल्याचे त्यांनी सांगितले. अनेकांशी संबंधित असलेल्या आणि कोविड-19 लसीकरणासारख्या सातत्यपूर्ण अभियानात अपप्रचार आणि गैरसमज प्रभावीपणे दूर करावे लागतात आणि यामध्ये प्रसारमाध्यमांची भूमिका महत्वपूर्ण ठरते असे त्यांनी सांगितले. पुढच्या वाटचालीत, कोविडला प्रतिबंध करणारे वर्तन, चाचण्या, रुग्णाच्या संपर्कातल्या व्यक्तींचा शोध, उपचार या
पंचसूत्री धोरणाचा अवलंब करणे ही सध्याची गरज आहे. SARS-COV2 विषाणूचे बदलते स्वरूप लक्षात घेता, लसीकरण, मास्कचा योग्य रीतीने वापर, वारंवार हात धुणे आणि सहा फुट अंतर राखणे या कोविड प्रतिबंधक वर्तनाची, महामारी रोखण्यात महत्वाची भूमिका आहे.
देशात अनलॉकची प्रक्रिया हळूहळू सुरु होत असल्याने सामाजिक आणि इतर कार्यक्रमाद्वारे लोक एकत्र येऊन विषाणू संक्रमणाचा संभाव्य धोका वाढतो. समाजमाध्यमांमधून पसरणारे मेसेज हे अनेकांसाठी अंध विश्वासाचे स्रोत ठरले असून यामुळे धोका कमी झाल्याची धारणा निर्माण होते किंवा बेफिकीर वृत्ती वाढते. आपल्याला योग्य माहितीची देवाणघेवाण करण्यासाठी हे संदेश पाठवण्यामध्ये कल्पकता आणण्याची गरज असून यामध्ये प्रसारमाध्यमे महत्वाची भूमिका बजावू शकतात असे ते म्हणाले.
लस घेण्यासाठी टाळाटाळ करण्यामागची स्थानिक किंवा वेगवेगळ्या समुदायाची वेगवेगळी कारणे जाणून घेण्याबरोबरच सहभागी पत्रकारांनी, लसीकरणानंतर प्रतिकूल परिणामांची शक्यता , त्याचे व्यवस्थापन आणि यासंदर्भात वार्तांकन करण्यासाठीच्या उचित प्रथा याबाबतही जाणून घेतले.
आरोग्य आणि कुटुंब कल्याण मंत्रालय, माहिती आणि प्रसारण मंत्रालय,युनिसेफ, डीडी न्यूज,पत्र सूचना कार्यालय,आकाशवाणी वृत्तविभाग आणि देशभरातले आरोग्य क्षेत्रातले पत्रकार या राष्ट्रीय कार्यशाळेत सहभागी झाले होते.
गृह मंत्रालय
गुजरात शिक्षण संस्थेने सरदार वल्लभभाई पटेल यांच्या जयंती निमित्त, आज सरदार पटेल विद्यालय, नवी दिल्ली इथे आयोजित केलेल्या कार्यक्रमात केंद्रीय गृह आणि सहकार मंत्री अमित शाह यांचे मुख्य अतिथी म्हणून संबोधन
नवी दिल्ली, 31 ऑक्टोबर 2022
गुजरात शिक्षण संस्थेने सरदार वल्लभभाई पटेल यांच्या जयंती निमित्त, आज सरदार पटेल विद्यालय, नवी दिल्ली इथे आयोजित केलेल्या कार्यक्रमाला केंद्रीय गृह आणि सहकार मंत्री अमित शाह यांनी मुख्य अतिथी म्हणून संबोधित केले.
सरदार वल्लभ भाई पटेल हे एक ‘कर्म योगी’ होते, ज्यांनी एकतेचा विचार सत्यात उतरविण्यासाठी कटिबद्धतेने काम केले, असे याप्रसंगी अमित शाह म्हणाले. सरदार पटेल यांनी आपले संपूर्ण आयुष्य भारताच्या स्वातंत्र्यप्राप्तीसाठी, एकसंध भारताच्या निर्मितीसाठी आणि नव - भारताच्या पायाभरणीसाठी समर्पित केले होते. अनेक वर्षे सरदार पटेल यांचा वारसा पुसून टाकण्याचे प्रयत्न झाले, त्यामुळे त्यांचा भारतरत्न देऊन सन्मान करायला, त्यांचे विचार लहान मुलांपर्यंत पोहोचावे म्हणून स्मारक आणि प्रेरणा केंद्र बांधण्यास अनेक वर्ष लागली. आपल्या कामातून सरदार पटेल अमर झाले आहेत, त्यांची जागा कुणीच घेऊ शकत नाही. सरदार साहेब हे द्रष्टे, सच्चे आणि जमिनीशी जोडलेले व्यक्तीमत्व होते, असे शाह म्हणाले.
सगळ्या समस्या मुळातूनच सोडवण्यावर भर देण्याच्या कार्यपद्धतीवर त्यांचा भर असायचा, असे अमित शाह पुढे म्हणाले. सरदार पटेल यांनी देशात सहकार चळवळ पसरविण्याचे काम केले, फार कमी लोकांना हे माहित आहे, की सरदार पटेल यांनी अमूलचे बीज रोवले आणि त्रिभुवनदासजी यांनी सरदार पटेल यांचे विचार, मार्गदर्शन आणि प्रेरणेतून अमूलची स्थापना केली. ते म्हणाले की 1920 आणि 1930 दरम्यान देशभरात शेतकऱ्यांच्या पिळवणूकी विरुद्ध आवाज उठवला जाऊ लागला आणि शेतकऱ्यांना एकत्रित करण्याचे त्यांचे कौशल्य बघून महात्मा गांधीनी वल्लभभाई पटेलांना सरदार ही पदवी दिली.
सरदार पटेल नसते, तर आज भारताचा नकाशा जसा दिसतो, तसा दिसला नसता, असेही अमित शाह म्हणाले. स्वातंत्र्यानंतर, सरदार पटेल यांनी देशभरातील 500 पेक्षा जास्त संस्थाने आणि राजे- युवराज भारतात विलीन करण्यावर काम केले.
भारताची राज्यघटना तयार होत असताना सरदार पटेल यांनी अनेक महत्वाचे निर्णय घेतले. राज्यघटनेचा मसुदा तयार करण्याचे राज्यघटना तयार करण्याची जबाबदारी बाबासाहेब डॉ. बी. आर. आंबेडकर यांना देण्यात यावी याचे सरदार पटेलांनी जोरदार समर्थन केले, असे अमित शाह म्हणाले.
सरदार पटेलांनी आपल्या कल्पना अनेकदा घटना समिती समोर ठेवल्या जेणेकरून राज्यघटना समतोल असेल, असे अमित शाह यांनी सांगितले. याविषयी अधिक जाणून घेण्यासाठी आणि राज्यघटनेचा गाभा समजून घेण्यासाठी लहान मुलांनी सरदार पटेल, के. एम. मुन्शी आणि डॉ बी आर आंबेडकर याच्यात झालेली राज्यघटनेवरची चर्चा वाचायला हवी, असे अमित शाह म्हणाले. सरदार पटेल यांच्यावरील लिखाण वाचून स्वातंत्र्याच्या शताब्दीवर्षापर्यंत भारताला जगातील अग्रगण्य आणि विकसित राष्ट्र बनविण्याच्या पंतप्रधान नरेंद्र मोदींच्या मोहिमेला बळ देण्याचा प्रयत्न विद्यार्थ्यांनी करावा, असे आवाहन त्यांनी केले.S.Kane/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
नागरी उड्डाण मंत्रालय
नागरी हवाई वाहतूक मंत्री ज्योतिरादित्य सिंदिया यांनी जीसीए  केले कार्यान्वित
स्वातंत्र्याच्या 75 वर्षानिमित्त देश ‘स्वातंत्र्याचा अमृत महोत्सव’ साजरा करत आहे.याचे औचित्य साधून केंद्रीय नागरी हवाई वाहतूक मंत्री ज्योतिरादित्य एम.सिंदिया यांनी आज ई - जीसीए , नागरी हवाई वाहतूक महासंचालनालय  मधील ई-प्रशासन व्यासपीठ राष्ट्राला समर्पित केले.
पंतप्रधानांच्या डिजिटल इंडियाच्या दृष्टीकोनाचा अवलंब करून, नागरी हवाई वाहतूक महासंचालनालयाने ई - जीसीए हे त्यांचे ई-प्रशासन व्यासपीठ कार्यान्वित केले आहे.नागरी हवाई वाहतूक महासंचालनालयाच्या प्रक्रिया आणि कार्यान्वयनाचे स्वयंचलन हे या प्रकल्पाचे उद्दिष्ट आहे, या प्रकल्पाच्या सुरुवातीच्या टप्प्यात ,नागरी हवाई वाहतूक महासंचालनालयाच्या अंमलबजावणी सुरु असलेल्या 70% कार्याचा समावेश असलेल्या 99 सेवा आणि इतर टप्प्यांमध्ये 198 सेवा या प्रकल्पात समाविष्ट केल्या जाणार आहेत, अशी माहिती सिंदिया यांनी यावेळी बोलताना दिली. कार्यान्वयन अकार्यक्षमता दूर करणे, किमान वैयक्तिक संवाद, नियामक अहवालात सुधारणा, पारदर्शकता आणि उत्पादकता वाढवणे यांसारखे महत्वपूर्ण बदल, हे एक खिडकी व्यासपीठ घडवून आणेल असे सांगत, प्रतिबंधात्मक नियमन ते रचनात्मक सहकार्यापर्यंत हे अभूतपूर्व परिवर्तन घडवून आणल्याबद्दल त्यांनी, नागरी हवाई वाहतूक महासंचालनालयाची प्रशंसा केली. मंत्री म्हणाले की, आपण नुकतीच सुरुवात केली आहे, अजून येथे प्रवास संपलेला नाही.आणि या परिवर्तनाचा ग्राहकांना कसा फायदा झाला तसेच आणखी काय करण्याची गरज आहे, हे समजून घेण्यासाठी लवकरच आढावा घेतला जाईल. पंतप्रधान नरेंद्र मोदी यांच्या नेतृत्वाखाली, महामारीच्या काळातील संकटाचे संधीत रूपांतर करणारे आमचे उत्तरदायी सरकार आहे, असे सिंदिया म्हणाले.
हा प्रकल्प माहिती तंत्रज्ञान पायाभूत सुविधा आणि सेवा वितरण आराखड्यासाठी बळकट पाया निर्माण करेल. हे ई-व्यासपीठ विविध सॉफ्टवेअर अनुप्रयोग, सर्व प्रादेशिक कार्यालयांशी कनेक्टिव्हिटी, ‘पोर्टल’ च्या माध्यमातून माहितीच्या प्रसारासाठी आणि सुरक्षित वातावरणात ऑनलाइन तसेच गतिमानतेने सेवा प्रदान करण्यासह आरंभापासून अखेरपर्यंत संपूर्ण उपाययोजना उपलब्ध करून देते. हा प्रकल्प नागरी हवाई वाहतूक महासंचालनालयाद्वारे प्रदान केलेल्या विविध सेवांची कार्यक्षमता वाढवेल आणि नागरी हवाई वाहतूक महासंचालनालयाच्या सर्व कार्यांमध्ये पारदर्शकता आणि उत्तरदायित्व सुनिश्चित करेल. हा प्रकल्प सेवा प्रदाता म्हणून टीसीएस आणि प्रकल्प व्यवस्थापन सल्लागार म्हणून पीडब्ल्यूएस च्या माध्यमातून राबविण्यात येत आहे.
वैमानिक, विमान देखभाल अभियंता, हवाई वाहतूक नियंत्रक, हवाई वाहतूक परिचालक, विमानतळ परिचालक, हवाई प्रशिक्षण संस्था, देखभाल आणि डिझाइन संस्था इत्यादी विविध नागरी हवाई वाहतूक महासंचालनालयाच्या हितसंबंधितांना प्रदान केलेल्या सेवा आता ई जीसीए वर ऑनलाइन उपलब्ध आहेत.अर्जदार आता विविध सेवांसाठी अर्ज करू शकतील आणि त्यांची कागदपत्रे ऑनलाइन सादर करू शकतील. अर्जांवर नागरी हवाई वाहतूक महासंचालनालयाच्या अधिकार्यांकडून प्रक्रिया केली जाईल आणि मंजूरी आणि परवाने ऑनलाइन जारी केले जातील. वैमानिक आणि विमान देखभाल अभियंत्यांना त्यांच्या कार्याची रूपरेषा पाहण्यासाठी आणि त्यांची माहिती सहजपणे अपडेट करण्यासाठी मोबाइल अॅप देखील सुरू करण्यात आले आहे.
वाणिज्य आणि उदयोग मंत्रालय
प्रकल्प देखरेख गटातल्या महत्वाच्या पायाभूत प्रकल्पांचा केंद्रीय मंत्री पियुष गोयल यांनी घेतला आढावा
केंद्रीय वाणिज्य आणि उद्योग मंत्री पियुष गोयल यांनी, पायाभूत क्षेत्रातल्या 20 मोठ्या प्रकल्पांचा आढावा घेण्यासाठी एक बैठक घेतली. पियुष गोयल यांच्या अध्यक्षतेखाली 29 जूनला झालेल्या या बैठकीत, या प्रकल्पाशी निगडीत मुद्यांच्या निराकरणासाठी, प्रकल्प देखरेख गटाशी त्यांनी चर्चा केली. केंद्रीय वाणिज्य आणि उद्योग राज्य मंत्री सोम प्रकाश, उद्योग आणि अंतर्गत व्यापार प्रोत्साहन सचिव, बिहार, हरियाणा आणि तामिळनाडूचे मुख्य सचिव आणि महाराष्ट्राचे अतिरिक्त मुख्य सचिव या बैठकीत दूरदृश्य प्रणाली द्वारे सहभागी झाले. रेल्वे, पेट्रोलियम आणि नैसर्गिक वायू, रस्ते वाहतूक आणि महामार्ग, पर्यावरण, वन आणि हवामान बदल अशा महत्वाच्या मंत्रालयाचे अधिकारीही बैठकीत सहभागी झाले. या प्रकल्पांच्या कामाच्या प्रगतीसाठी आणि हे महत्वाचे प्रकल्प वेळेवर पूर्ण करण्यामध्ये येणाऱ्या अडथळ्याबाबत यावेळी चर्चा झाली.
सुमारे 2.7 लाख कोटी रुपयांच्या अपेक्षित गुंतवणुकीच्या या 20 प्रकल्पातल्या 59 मुद्यांचा मंत्र्यांनी आढावा घेतला. पंतप्रधानांनी ‘प्रगती’ अंतर्गत आढावा घेतलेल्या 11 प्रकल्पांचा यामध्ये समावेश आहे.
आढावा घेण्यात आलेल्या प्रकल्पांमध्ये समावेश असलेल्या, पूर्व आणि पश्चिम मार्गावरच्या समर्पित मालवाहतूक कॉरीडॉरमुळे रेल्वे मालवाहतुकीची क्षमता वाढणार असून जंक्शनवर औद्योगिक विभाग स्थापन होणार आहेत. अमृतसर कोलकाता औद्योगिक कॉरीडॉर 7 राज्यातून जाणार असून पूर्व समर्पित मालवाहतूक कॉरीडॉर क्षेत्रात औद्योगिक उत्पादनाच्या विकासाला चालना देणार आहे.
हे प्रकल्प ठरलेल्या वेळेत व्हावेत या दृष्टीने प्रलंबित मुद्यांच्या निराकरणासाठी कालावधी निश्चित करत त्यांनी निर्देश दिले. देशाचा आर्थिक विकास आणि रोजगार निर्मितीसाठी महत्वाच्या पायाभूत प्रकल्पांच्या बहुस्तरीय नियमित देखरेखीच्या महत्वावर गोयल यांनी भर दिला.